b'\n_START_ARTICLE_\nPtolemej VI. Filometor\n_START_PARAGRAPH_\nPtolemej VI. Filometor (gr\xc4\x8d. \xce\xa0\xcf\x84\xce\xbf\xce\xbb\xce\xb5\xce\xbc\xce\xb1\xe1\xbf\x96\xce\xbf\xcf\x82 \xce\xa6\xce\xb9\xce\xbb\xce\xbf\xce\xbc\xce\xae\xcf\x84\xcf\x89\xcf\x81) (186. pr. Kr. - 145. pr. Kr.), kralj helenisti\xc4\x8dkog Egipta iz dinastije Ptolemejevi\xc4\x87a. Bio je sin kralja Ptolemeja V. Epifana i antiohijske princeze Kleopatre I., a vladao je od 180. pr. Kr. do 145. pr. Kr._NEWLINE_U po\xc4\x8detku njegove vladavine, u njegovo je ime kao regentica vladala njegova majka Kleopatra I. (\xe2\x80\xa0 176. pr. Kr.). Nakon maj\xc4\x8dine smrti, Ptolemej je o\xc5\xbeenio svou sestru Kleopatru II._NEWLINE_Godine 170. pr. Kr. izbio je \xc5\xa0esti sirijski rat. Seleukidski kralj Antioh IV. Epifan napao je Egipat.'